**ΦΕΚ 1923/13.5.21 Αριθμ. 15005 οικ. Φ.700.9**

**Έγκριση της υπ’ αρ. 9/2021 πυροσβεστικής διάταξης με θέμα:**

**Καθορισμός μέτρων για την πρόληψη και αποφυγή εκδήλωσης πυρκαγιών σε δασικές, αγροτικές εκτάσεις και οικοπεδικούς χώρους.**

Οι πολίτες οφείλουν να είναι ιδιαίτερα προσεκτικοί στη χρήση φωτιάς και να λαμβάνουν τα ενδεδειγμένα μέτρα και μέσα πυροπροστασίας, τα οποία συμβάλλουν είτε στην ελαχιστοποίηση πιθανότητας εκδήλωσης πυρκαγιάς, είτε στην άμεση και ευχερέστερη καταστολή της στους χώρους, όπως αυτοί ορίζονται στο άρθρο 1 της παρούσας Πυροσβεστικής Διάταξης.

**Πεδίο εφαρμογής :**

α. Σε δάση, δασικές εκτάσεις, χορτολιβαδικές εκτάσεις, καθώς και σε βραχώδεις και πετρώδεις εκτάσεις των ημιορεινών, ορεινών και ανώμαλων εδαφών, όπως περιγράφονται στο άρθρο 3 του ν. 998/1979, όπως ισχύει, καθώς και στο π.δ. 32/2016, όπως ισχύει.

β. Σε αγροτικές εκτάσεις, όπως αυτές περιγράφονται στο άρθρο 2 του ν. δ. 3030/1954 και στο άρθρο 2 του ν. 3585/2007, όπως ισχύουν.

γ. Σε γεωργικώς καλλιεργούμενες εκτάσεις.

2. Οι διατάξεις της παρούσας εφαρμόζονται επιπροσθέτως στις κάτωθι περιπτώσεις:

**2.1. Σε περιοχές, εγκαταστάσεις και χώρους που βρίσκονται εντός ή σε απόσταση έως τριακόσια (300) μέτρα από τις αναφερόμενες στην παρ. 1 του παρόντος άρθρου εκτάσεις.** Ειδικότερα εφαρμόζονται:

**α. Σε οικοπεδικούς και λοιπούς ακάλυπτους χώρους που βρίσκονται εντός εγκεκριμένων ρυμοτομικών σχεδίων ή μέσα σε όρια οικισμού χωρίς σχέδιο ή εκτός εγκεκριμένων σχεδίων ιδιοκτησίες ή εκτός ορίων οικισμού χωρίς σχέδιο ιδιοκτησίες (γήπεδα), καθώς και σε ζώνες και περιοχές ειδικών χρήσεων, όπως ορίζονται στην ισχύουσα εθνική νομοθεσία (όπως πολεοδομική, χωροταξική, κ.λπ.).**

β. Σε κτιριακές υποδομές και πάσης φύσεως εγκαταστάσεις και οικονομικές δραστηριότητες.

γ. Σε τεχνικά έργα, έργα υποδομής ή άλλες απαραίτητες εγκαταστάσεις για την υποδομή και εγκατάσταση των ως άνω έργων.

**δ.** Σε περιοχές με ειδικό νομικό καθεστώς (αιγιαλός, παραλία, ποταμοί, λίμνες, εντός χερσαίας ζώνης λιμένος), καθώς και σε προστατευόμενες περιοχές (εθνικά πάρκα, καταφύγια άγριας ζωής, προστατευόμενα τοπία και προστατευόμενοι φυσικοί σχηματισμοί), και σε ζώνες προστασίας και διαχείρισης που ορίζονται στις περιοχές αυτές, στις οποίες επιτρέπονται ορισμένες κατηγορίες χρήσεων, όπως κοινωνική πρόνοια, εκπαίδευση, γραφεία, συνάθροιση κοινού, εμπορικά κέντρα, βιομηχανικές - βιοτεχνικές εγκαταστάσεις.

**2.2. Σε οικοπεδικούς και λοιπούς ακάλυπτους χώρους που βρίσκονται εντός εγκεκριμένων ρυμοτομικών σχεδίων ή μέσα σε όρια οικισμού χωρίς σχέδιο και σε απόσταση μέχρι εκατό (100) μέτρων από τα όριά τους, και δεν εμπίπτουν στην παρ. 2.1.α της παρούσας.**

**ΑΠΑΓΟΡΕΥΕΤΑΙ ΜΕΤΑΞΥ ΑΛΛΩΝ**

2.1. Η καύση υπολειμμάτων καλλιεργειών (άρθρο 3), κλαδεμάτων πολυετών φυτειών (άρθρο 4), χορτολιβαδικών εκτάσεων (άρθρο 5) και η καύση για την αναβλάστηση των βοσκοτόπων (άρθρο 6).

2.2. Η τοποθέτηση, φύλαξη ή εγκατάλειψη εύφλεκτων υλικών ή ουσιών εντός αυτών (άρθρο 7).

2.3. Η τοποθέτηση, φύλαξη ή απόρριψη και καύση απορριμμάτων, αποβλήτων η ογκωδών αντικειμένων εντός αυτών (άρθρο 8).

2.4. Η καύση εντός των χώρων Υγειονομικής Ταφής απορριμμάτων (άρθρο 9).

2.6. Το κάπνισμα μελισσών (άρθρο 11).

2.7. Το άναμμα φωτιάς, η απόρριψη αναμμένων τσιγάρων - σπίρτων και άλλων υλών σε οικοπεδικούς χώρους (άρθρο 12).

2.8. Οι θερμές εργασίες (άρθρο 13).

2.10. Η καύση ειδών πυροτεχνίας και η ρίψη sky lanterns (αερομεταφερόμενα ιπτάμενα φαναράκια) (άρθρο 15).

2.11. Η χρήση συσκευών έψησης (άρθρο 16).

2.12. Το άναμμα και η διατήρηση φωτιάς στην ύπαιθρο για οποιοδήποτε σκοπό.

2.13. Η απόθεση ή εγκατάλειψη ή η απόρριψη, από πεζούς ή εποχούμενους, οποιουδήποτε αντικειμένου ή ύλης ή ουσίας (όπως τσιγάρα, σπίρτα ή άλλα συναφή), η οποία δύναται να αποτελέσει αιτία έναυσης φωτιάς ή πυρκαγιάς.

2.14. Η θήρα με όπλα, που έχουν βύσμα από ύλη, από την οποία μπορεί να μεταδοθεί φωτιά.

Για την αντιμετώπιση φαινομένων ρύπανσης του περιβάλλοντος από ανθρώπινη δραστηριότητα εφαρμόζονται κατά περίπτωση οι σχετικές διατάξεις του Ποινικού Κώδικα και της εν γένει περιβαλλοντικής νομοθεσίας.

Άρθρο 18

Κυρώσεις

Με την επιφύλαξη διατάξεων που προβλέπουν αυστηρότερες κυρώσεις, στους παραβάτες της παρούσας επιβάλλονται τα διοικητικά πρόστιμα του Παραρτήματος Β της υπ’ αρ. 19/2020 πυροσβεστικής διάταξης (Β’ 2233), όπως κάθε φορά ισχύει.

ΥΠΗΡΕΣΙΑ ΠΟΛΙΤΙΚΗΣ ΠΡΟΣΤΑΣΙΑΣ

ΔΗΜΟΥ ΜΑΡΑΘΩΝΟΣ